b"\n_START_ARTICLE_\nRen\xc3\xa9 Dreyfus\n_START_SECTION_\nKariera\n_START_PARAGRAPH_\nRen\xc3\xa9 Dreyfus se je rodil 6. maja 1905 v francoskem mestu Nica. \xc5\xbde zgodaj se je za\xc4\x8del zanimati za avtomobile, saj je \xc5\xbee pred devetim letom znal voziti. Njegov starej\xc5\xa1i brat Maurice je kmalu postal tudi njegov manager. Kupil je Bugattija in se pridru\xc5\xbeil klubu Moto Club de Nice. Prve dirke na najvi\xc5\xa1jem nivoju se je udele\xc5\xbeil v sezoni 1929, ko je nastopil na prvi dirki za Veliko nagrado Monaka, kjer je zasedel peto mesto, kasneje v sezoni pa je dosegel svojo prvo ve\xc4\x8djo zmago na dirki za Veliko nagrado Dieppa. V naslednji sezoni 1930 je dosegel \xc5\xbee tri zmage, ob dirkah Circuit d'Esterel Plage in Grand Prix de la Marne, tudi na dirki za Veliko nagrado Monaka, kjer je za ve\xc4\x8d kot dvaindvajset sekund premagal dirka\xc4\x8de tovarni\xc5\xa1kega mo\xc5\xa1tva Bugatti, tudi Louisa Chirona. Spoznal je, da so bili tovarni\xc5\xa1ki dirkalniki vedno hitrej\xc5\xa1i kot privatni, zato je na svoj dirkalnik namestil dodatne rezervoarje za gorivo, da bi lahko dirko odpeljal brez postanka. Takrat se je to zdelo nenavadno, saj bi dirka\xc4\x8d te\xc5\xbeko odpeljal ve\xc4\x8d ur dolge dirke, toda Dreyfusu se je taka taktika obrestovala._NEWLINE_V sezoni 1931 je zmagal na dirki za Veliko nagrado Brignolesa, v sezoni 1932 pa mu ni uspelo dose\xc5\xbei zmage, je pa s konstantnimi vo\xc5\xbenjami na prvenstvenih dirkah, kjer je dosegel peti mesti na dirkah za Veliko nagrado Italije in Veliko nagrado Francije ter \xc4\x8detrto mesto na dirki za Veliko nagrado Nem\xc4\x8dije, dosegel \xc4\x8detrto mesto v prvenstvu. Mnogi najbolj\xc5\xa1i dirka\xc4\x8di tistega \xc4\x8dasa so prestopili v nem\xc5\xa1ki mo\xc5\xa1tvi Mercedes-Benz in Auto Union, kjer so zaradi \xc5\xbeelje nacisti\xc4\x8dne oblasti naredili najnaprednej\xc5\xa1e dirkalnike, toda Dreyfus kot \xc5\xbdid za to ni imel mo\xc5\xbenosti, zato je moral nadaljevati v nekonkuren\xc4\x8dnih dirkalnikih. V sezoni 1934 je dosegel eno svojih najve\xc4\x8djih zmag kariere na dirki najvi\xc5\xa1jega ranga Grandes \xc3\x89preuves za Veliko nagrado Belgije. V sezoni 1935 je v mo\xc5\xa1tvu Scuderia Ferrari zmagal na dirkah Grand Prix de la Marne in Velika nagrada Dieppa, na prvenstvenih dirkah pa je najbolj\xc5\xa1o uvrstitev dosegel z drugim mestom na dirki za Veliko nagrado Italije. Naslednji\xc4\x8d je zmagal na to \xc5\xa1ele v sezoni 1938, na dirkah Grand Prix de Pau in Velika nagrada Corka, nato pa se je za\xc4\x8dela druga svetovna vojna, zato se je Ren\xc3\xa9 Dreyfus upokojil. Umrl je 1993 v visoki starosti"